Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
4 ม.ค. 2559

สรุปภาวะตลาดเช้า
SET Index ปรับลดลง 15.57 จุด (-1.21%) ปิดภาคเช้าที่ 1,272.45 จุด ด้วยมูลค่าการซื้อขาย 14,784.81 ล้านบาท
Most Positive Impact: PTT (+0.89 จุด) RATCH (+0.30 จุด) PTTGC (+0.24 จุด)
Most Negative Impact: ADVANC (-2.96 จุด) SCC (-1.25 จุด) CPN (-0.94 จุด)
 
แนวโน้มตลาดบ่าย
“ได้เรื่องตั้งแต่วันแรกของปี แต่คาดว่าบ่ายจะดีขึ้นและไปปิดตัวได้เหนือ 1,278 จุด”
หลังจากหยุดยาวพักผ่อนไปหลายวัน กลับมาวันตลาดเปิดวันแรกของปี SET Index ก็เอาเรื่องทันทีด้วยการปรับตัวลดลง 1.21% และเป็นที่น่าสังเกตว่าการปรับร่วงในวันนี้เกิดจากเกือบทุกกลุ่มอุตสาหกรรมที่ปรับลดลง และหลายๆกลุ่มปรับร่วงกันเกินกว่า 1%  การปรับร่วงกันเกือบทุกกลุ่มในตลาด
อาจเกิดจากแรงขายของสถาบันในประเทศที่ทำการ Redeem เพื่อเตรียมเงินสดรองรับคำสั่งขาย LTF ที่จะมีเข้ามาในช่วงต้นปี โดยกลุ่มสื่อสารเป็นเป้าหมายหลักในการเทขายของสถาบัน (วันนี้ทิ้งดิ่งลงกว่า 4.3%)ซึ่งฝ่ายวิจัยประเมินว่าแรงกดดันนี้น่าจะอยู่กับตลาดแค่ในช่วง 1-2 วันนี้
เนื่องจากคาดว่าปริมาณคำสั่งขาย LTF จะไม่สูงเท่าไหร่นัก ประเมินในเบื้องต้นไม่น่าจะเกินระดับ 8 พันล้านบาท ซึ่งเงินก้อนนี้จะเป็นก้อนที่ซื้อในช่วง 8 เดือนแรกของปี 55 และมีทุนเฉลี่ยอยู่ที่ 1,168 จุด
หากขายทำกำไรก็คาดหวังผลตอบแทนได้ราว 9-10% ส่วนก้อนใหญ่ที่ซื้อในช่วง ก.ย.   – ธ.ค.55 กว่า 3.2 หมื่นล้านบาท ฝ่ายวิจัยมองว่าไม่น่าจะทำการขายออกมา ด้วยเพราะมีระดับทุนเฉลี่ยสูงถึง 1,361 จุดขายตรงนี้ก็เตรียมขาดทุน           
ตลาดหุ้นในภูมิภาค พร้อมใจกันลงดับดิ้น นิกเกอิปิดตลาดติดลบไป 3.06% ฮั่งเสงล่าสุดร่วง2.8% และที่หนักที่สุดคือ เซี่ยงไฮ้ แดงโลหิตสาดกว่า 6.85% การลงระอุเดือดจนต้องใช้circuit breaker ของตลาดหุ้นจีน
นอกจากจะมีแรงกดดัน จาก PMI ภาคการผลิตที่ออกมาย่ำแย่ แล้ว ยังมีประเด็นเรื่องความกังวลต่อการสิ้นสุดของมาตรการห้ามผู้ถือหุ้นรายใหญ่ของบริษัทจดทะเบียนขายหุ้นออกในวันที่ 8 ม.ค.2559 นี้ 
ช่วงบ่ายตลาดยังมีแต่เรื่องลบ ดัชนีดาวโจนส์ฟิวเจอร์ปรับลดลง 1% และเป็นไปได้ว่าตลาดหุ้นยุโรปจะติดลบประมาณ 0.8% ซึ่งทั้งหมดน่าจะเป็นแรงกดดันต่อ SET ในช่วงบ่าย อย่างไรก็ตามคาดว่าแรงขายหลักๆได้ขายไปเยอะแล้วในช่วงเช้า ภาคบ่ายจึงน่าจะเริ่มเห็นแรงซื้อคืน
ซึ่งน่าจะทำให้ SET Index ย้อนกลับมาทดสอบ 1,278 จุดอีกครั้งกลยุทธ์การลงทุนใน Derivative สถานะ Long 794.6 จุด ต้องตัดขาดทุนไปที่ระดับ 785 จุด บ่ายนี้ให้รอ Follow Long หากดัชนีขึ้นผ่าน 787 จุด เพื่อหวังเอาคืนที่ 797 จุด
 
ประเด็นจับตา/ติดตาม:
สหรัฐ : 4 ม.ค. รายงานดัชนี PMI ภาคการผลิต (ตลาดคาด 49) 6 ม.ค. รายงานดัชนี PMI ภาคบริการ (ตลาดคาด 56) และการรายงานการจ้างงานภาคเอกชน 8 ม.ค.การรายงานอัตราการว่างงาน (ตลาดคาด 5%) และการจ้างงานนอกภาคเกษตร (ตลาดคาดเพิ่ม 2 แสนตำแหน่ง)  
 
หุ้นแนะนำ : BA ROBINS SPALI  
หุ้นเก็งกำไรระยะสั้น : –
 
Investment Theme :  
1. หุ้น High Dividend Yield และ High Upside   SPALI SC PS LH  
2. หุ้น EPS Growth ปี 2559 เติบโตเด่น  SAWAD MTLS TPCH KCE 
3. หุ้น Value Plays รอเก็บสะสมเพื่อลงทุนระยะยาว BBL  TMB 
4. หุ้นที่ได้ประโยชน์จากเงินบาทอ่อนค่า KCE  หุ้นที่ได้ประโยชน์จากน้ำมันขาลง BA TOP SCC  